Cuneiform Tablet CCT 5 1a (BM 120504)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma i-na-a-ma a-na en-nam-a-šùr i-ku-pí-a šu-ḫu-bur šu-ki-tim a-šùr-na-da ù ku-zi-zi qí-bi-ma a-dí 5-ší-šu áš-pu-ra-ku-nu-tí um-ma a-na-ku-ma ÌR ša-lim-be-lí ṣa-áb-ta-ma šé-ri-a-nim a-tù-nu ta-li-kà-ma ku-nu-tám-ma té-pá-ša ÌR KÙ.BABBAR 0.5 ma-na a-na ni-qí-a ú-kà-i-il₅-ma um-ma šu-ut-ma ù a-na-ku lu ÌR-šu-ma um-ma i-ku-pí-a-ma 1 qá-áb-li-tám ú-ra ÌR ip-ri-id-ma pu-uz-ra-am i-ṣa-ba-at ù KÙ.BABBAR ú-lá i-ta-áš-qal a-ma-kam ṭup-pá-am ša kà-ri-im a-na wa-bar-tim a-šùr-na-da na-ší i-na ša-ḫa-at a-šùr-na-da i-zi-za-ma ki-ma ÌR lá i-ša-lu-ú šé-ri-a-ni-šu ù-ul šu-ma li-bi-ku-nu ki-ma i-na pá-ni-tim 0.5 ma-na KÙ.BABBAR ú-kà-i-lu li-dí-na-ku-nu-tí-ma ù ÌR a-šu-mì-a-ma lu-ší-ib ù i-na IGI wa-bar-tim ša-zi-za-ma ma-ma-an lá i-ṭá-ḫi-šu-um i-nu-mì ṣú-ḫa-ru-ú-a i-lu-ku-ni-ni i ša-ḫa-tí-šu-nu li-zi-iz-ma iš-té-en₆ ù šé-na TÚG.ḪI.A li-dí-nu ù-ul šu-ma da-mì-iq-šu-um a-ni li-li-kam a-šùr ù {d}MAR.TU i-li a-bi-a li-ṭù-lá mì-ma lá e-pu-šu-šu-ni ù a-tù-nu a-na-kam ik-ri-bu-um KÙ.BABBAR-ku-nu lu-kà-il₅-šu-um a-na šu-ḫu-bur šu-ki-tim ù la-ma-sí qí-bi-ma 1 šu-ra-am ša ma-ḫa-tí-a a-šùr-na-da na-áš-a-ku-nu-tí a-ma-kam dí-na-šu-ma KÙ.BABBAR ku-un-kà-ma a-na a-šùr-na-da dí-na-ma lu-ub-lam KÙ.BABBAR 1 GÍN šé-li-a-ma a-ṣé-ri-ša ma-li-a